Notum sit omnibus hominibus, quod ego Humbertus de Aziaco, contentionem habens cum monachis Cluniensium pro quadam silva quæ dicitur Iodium, remitto eis, ego et filii mei, illorum partem quam ibi habere videbantur, et consuetudinem et caplinium illorum hominum. Insuper etiam donamus pro animabus nostris ad locum nominatum terciam partem quæ ad nos pertinere videbatur de eadem silva. Verpimus etiam terram Ioium et mansum in Conflant similiter. Verpimus quoque omnes terras quas hodie possident, et unum hominem per manum reddidimus facientem sacramentum quod hæc ita firmiter in perpetuum teneamus. Accipimus vero a monachis XL solidos, et ut recipiant corpus meum et unum de filiis meis ad sepeliendum.